

Predsedom základných organizácií Odborového zväzu pracovníkov školstva a vedy na Slovensku

V Bratislave dňa 8.8.2024

**Vec: Aktualizácia metodického usmernenie pre uzatváranie a obsahové zameranie kolektívnych zmlúv na rok 2024**

Kolektívna zmluva vyššieho stupňa je účinná len do 31.8.2024. V súčasnej situácii je otázne podpísanie kolektívnej zmluvy vyššieho stupňa aj na ďalšie obdobie a preto Odborový zväz pracovníkov školstva a vedy na Slovensku ( ďalej len „zväz“ ) odporúča základným organizáciám združeným vo zväze:

* Skontrolovať účinnosť podnikových kolektívnych zmlúv na jednotlivých školách a školských zariadeniach.
* Ak sú kolektívne zmluvy uzavreté len do 31.8.2024, odporúčame odborovým organizáciám dodatkom iniciovať predĺženie účinnosti celej KZ minimálne do 31.12.2024.
* Dohliadnuť na to, aby bol podpísaný dodatok zverejnený v Centrálnom registri zmlúv v súlade s §5a ods. 5 písm. b) a ods.6 zák. 211/2000 Z. z..

Ak by školy a školské zariadenia mali uzavreté KZ do 31.8.2024 a ich účinnosť by nebola predĺžená, zostali by zamestnanci od 1.9.2024 bez nárokov krytých kolektívnou zmluvou vyššieho stupňa (napr. pracovný čas, dovolenka, odstupné, odchodné, príspevok na DDS etc.). Kolektívne zmluvy, ktorých účinnosť má skončiť až k 31.12.2024 a neskôr, zatiaľ nie je potrebné meniť alebo predlžovať z dôvodu nepodpísania KZVS.

Ing. Pavel Ondek v. r.,

predseda OZ PŠaV na Slovensku

Príloha – príklady:

1/ Príklad dodatku ku KZ

Príloha 1

**Príklad dodatku ku kolektívnej zmluve** *(odkazy na články sú podľa návrhu vzorovej KZ. V dodatku je potrebné upraviť články, ktoré sa majú meniť podľa znenia vlastnej* *KZ.)*

**Dodatok č. ...**

**ku Kolektívnej zmluve na rok 20xx**

uzatvorenej dňa ............... medzi zmluvnými stranami:

*(uviesť presný názov ako je v kolektívnej zmluve na ktorú sa dodatok vzťahuje)*

Na základe článku IV. Kolektívnej zmluvy na rok 20xx sa zmluvné strany dohodli na Dodatku č. ...... ku Kolektívnej zmluve na rok 20xx nasledovne:

**I.**

Zmluvné strany sa dohodli na predĺžení účinnosti kolektívnej zmluvy uvedenej v čl. 3 ods. 3 kolektívnej zmluvy a to do 31.12.2024, ktorý sa považuje za nový dohodnutý termín skončenia účinnosť kolektívnej zmluvy na rok 20xx.

**II.**

Tento dodatok nadobúda platnosť dňom podpisu zmluvných strán a účinnosť xx. xx. 20xx. Zamestnávateľ sa zaväzuje v súlade s §5a ods. 5 písm. b) a ods.6 zák. 211/2000 Z. z. bezodkladne, najneskôr nasledujúci pracovný deň po podpise tohto dodatku, dodatok zverejniť v Centrálnom registri zmlúv.

V xx dňa xx. xx. 20xx

-------------------------------- ------------------------------- základná organizácia zamestnávateľ